Soborul a fost alcătuit din Arhim. Dr. Casian Filip, vicar administrativ, Arhim. Dr. Ioachim Tomoiagă, consilier eparhial social-filantropic şi misionar,
Protos. Serafim Bilţ, eclesiarhul Catedralei Episcopale "Sfânta Treime", Pr. Lect. Univ. Dr. Teofil Stan, Pr. Asist. Univ. Dr. Marius Sabou, Pr. Dr. Vlad Săcăleanu, medic neurochirurg şi preot ortodox în Freiburg, Germania, Pr. Prof. Florin Hoban, directorul Seminarului Teologic "Sfântul Iosif Mărturisitorul" Baia Mare, Pr. Prof. Călin Stoica, secretarul Seminarului "Sfântul Iosif Mărturisitorul", Pr. Drd. Claudiu Ciascai, duhovnicul Seminarului Teologic "Sfântul Iosif Mărturisitorul" din Baia Mare, Pr. Florin Bălan, Arhid. Vasile Pop, consilier eparhial pentru protocol.
Răspunsurile la cele două strane au fost date de cântăreţii Catedralei şi elevi ai Seminarului Teologic Ortodox "Sfântul Iosif Mărturisitorul" Baia Mare, dirijaţi de Diac. Ioan Hotico.
Dacă la prima parte a Canonului cel Mare de luni seara, şi în această a doua seară numărul credincioşilor a fost tot atât de mare.
În încheiere, Preasfinţitul Părinte Episcop Iustin a rostit un scurt cuvânt de învăţătură.
"Deci, suntem în cea de doua seară a Sfinţitului Post şi mă minunez de mulţimea dumneavoastră aici. Este foarte fericit Dumnezeu şi Maica Domnului şi vă dă şi dumneavoastră bucurie multă, binecuvântare, pace şi har, pentru că înţelegeţi că am intrat într-o altfel de perioadă şi se cuvine să schimbăm puţin ritmul vieţii şi să fim altfel. Şi simt acest lucru nu doar în Catedrală, în tot ţinutul. Spunea şi Înaltpreasfinţitul Părinte Arhiepiscop Justinian că la noi postul este ţinut de foarte mulţi credincioşi şi se simte pacea din văzduh şi liniştea. Sigur că sunt şi rele, lumea este căzută, nu suntem scutiţi de veşti şi de ştiri cutremurătoare şi înspăimântătoare, dar ceea ce putem face noi este să ne rugăm ca lumea să fie bine, să revină la normalitatea ei firească. Şi asta facem. Şi aşa cum vă spuneam aseară, toţi împreună, iată, într-un glas, pentru că toţi avem nevoie de căinţă, de părere de rău, de început bun, de mila şi milostivirea lui Dumnezeu, toţi împreună suntem în această stare şi glasul, care se pare că e unic, în Triod, în slujba Canonului, vorbeşte ‹‹Vezi, dar, suflete, pe cine urmezi, de cine te desparţi şi de cine te apropii… ››.
Andrei Fărcaş